projecte-aina/catalan_government_crawling huggingface dataset:
El naixement és el primer fet de la vida que la llei ordena inscriure en el Registre Civil.
La inscripció dóna fe del fet, la data, l'hora i el lloc del naixement de l'infant, així com el sexe i el nom dels progenitors.
S'entén per naixement l'acció del bebè en sortir de l'úter de la mare.
El naixement és el primer fet de la vida que la llei ordena inscriure en el Registre Civil; a partir del moment del naixement del nounat.
La inscripció dóna fe de la data, l'hora i el lloc del naixement, i també del sexe i del nom de/dels progenitor/s.
En inscriure al vostre fill o filla comença la seva personalitat jurídica i, a partir d'aquest moment, es converteix en un ciutadà o ciutadana de ple dret.
Si la inscripció es fa en un Registre Civil diferent del que ha nascut el nadó, cal que compareguin el pare i la mare i aportin la següent documentació
Des del moment del naixement del nounat fins als 8 dies naturals.
Extraordinàriament, aquest període es pot ampliar fins als 30 dies naturals.
Les inscripcions de naixement es poden fer directament des dels centres sanitaris, mitjançant una comunicació telemàtica, sense necessitat que el pare i/o la mare es desplacin al Registre Civil.
S'exclouen d'aquest procediment els casos en què el pare o la mare estan casats amb una persona diferent de l'altre progenitor, i quan tots dos progenitors són de nacionalitat estrangera i aquesta no és la mateixa.
Fins a tres mesos després de la finalització de l'estat d'alarma, s'ampliarà a cinc dies naturals el termini de 72 hores que s'estableix perquè la direcció d'hospitals, clíniques i establiments sanitaris comuniquin a l'oficina de registre civil que correspongui cadascun dels naixements que hagin tingut lloc al centre sanitari.
Qualsevol persona, en qualsevol moment, pot demanar el certificat corresponent.
No obstant això, el certificat on estiguin consignades dades reservades, com ara la filiació adoptiva, la filiació no matrimonial, la rectificació del sexe, la filiació desconeguda, entre altres dades, només el pot sol·licitar la persona mateixa o el seu representant.
Heu d'inscriure el vostre fill o filla per assegurar que el nadó tingui cobertura sanitària.
Per tal que el vostre fill o filla tingui cobertura sanitària s'ha d'inscriure com a beneficiari d'un assegurat a l'Institut Nacional de la Seguretat Social o bé a la Mutualitat que us correspongui, en el cas que sigueu titulars de MUFACE, MUGEJU o ISFAS.
Els pares poden incloure el nadó com a beneficiari del seu document d'afiliació.
La inscripció es pot fer per internet al web "La teva Seguretat Social".
La petició s'ha de signar electrònicament amb certificat digital o a través del sistema cl, que permet signar-la des de qualsevol dispositiu.
No és necessari aportar cap altre document, ja que la Seguretat Social ja comprova la informació del nadó al Registre Civil.
La pot sol·licitar el pare, la mare o el/la representant legal:
El títol de família nombrosa és un document oficial que acredita la condició de família nombrosa i permet gaudir d'avantatges davant diverses institucions, entitats i establiments comercials.
S'expedeix un títol col·lectiu per a tota la família i un carnet individual per a cada membre.
Independentment d'aquesta pròrroga automàtica de validesa dels títols de família nombrosa, en cas que el títol caduqui durant el període prorrogat, les famílies tenen l'obligació de sol·licitar-ne la renovació quan hagi finalitzat l'estat d'alarma provocat per la crisi de la Covid'19.
Veure la Resolució TSF/819/2020, de 7 d'abril (DOGC núm. 8106, de 08/04/2020).
A les famílies amb una o dues persones progenitores amb tres o més fills o filles, siguin o no comuns.
També s'entén per família nombrosa altres composicions familiars que es poden consultar en l'apartat " Altres informacions ".
En general, les famílies amb tres fills o més (menors de 21 anys, o de 26 si estudien) poden sol·licitar el Títol de família nombrosa.
En general, les famílies formades per un o més fills (menors de 21 anys, o de 26 si estudien) que conviuen amb una sola persona progenitora i en depenen econòmicament, poden sol·licitar el Títol de família monoparental.
La llei obliga a tota persona que visqui a Espanya a inscriure's al padró del municipi en el qual resideixi habitualment, tal i com s'especifica en l'article 54 del Reial decret 2612/96, de 20 de desembre.
La inscripció al padró municipal es realitza d'ofici, és a dir, es fa automàticament un cop s'ha inscrit el nadó al Registre Civil.
En el cas que el vostre fill o filla no hagi nascut a la població on esteu empadronats heu d'adreçar-vos al vostre ajuntament amb el llibre de família.
La documentació requerida depèn de cada ajuntament, però en general es demana:
Quan us roben o perdeu la cartera haureu de renovar tota la documentació personal.
En cas de robatori del DNI, del passaport o del permís de conduir haureu de presentar la denúncia als Mossos d'Esquadra.
La denúncia es pot fer presencialment a qualsevol comissaria o bé per internet a través de l'Oficina Virtual de Denúncies dels Mossos d'Esquadra.
Si en el moment de la sostracció o pèrdua també portàveu targetes de crèdit o de dèbit a sobre notifiqueu-ho immediatament a la vostra entitat bancària per tal d'evitar que qualsevol persona pugui fer-ne un ús indegut o fraudulent.
Si us han robat el document nacional d'identitat (DNI) el primer pas és formular una denúncia als Mossos d'Esquadra.
Si la presenteu evitareu qualsevol responsabilitat si algú en fa un ús inadequat.
En cas que l'hàgiu perdut no és necessari fer cap denúncia, però sí cal que ho notifiqueu a la Policia Nacional.
Per tramitar la renovació podeu adreçar-vos a les oficines d'expedició del DNI.
Si voleu evitar esperes innecessàries demaneu cita prèvia a través d'internet.
En cas que el vostre municipi no disposi de comissaria consulteu al vostre ajuntament, ja que periòdicament s'instal·len equips mòbils per a l'expedició dels DNI.
Com en el cas del DNI, cal que ho denuncieu el més aviat possible, ja que per obtenir-ne un duplicat necessitareu un justificant de la denúncia.
A l'estranger a banda de la denúncia, cal adreçar-se a l'oficina consular o a l'ambaixada més propera del vostre país.
A l'Estat espanyol el duplicat es pot obtenir a les prefectures superiors i comissaries de policia habilitades a aquest efecte.
A l'estranger, es tramita a la mateixa ambaixada o consolat.
La targeta d'identitat d'estranger (TIE) identifica les persones estrangeres a l'efecte d'acreditar la seva situació legal a Espanya.
Els ciutadans i les ciutadanes que hagin obtingut una autorització de residència o d'estada superior als sis mesos han de sol·licitar-la en el termini d'un mes des de l'entrada al territori espanyol o bé des de la concessió de l'autorització.
En cas de robatori o pèrdua cal demanar un duplicat immediatament, que no es considera renovació, a través de les oficines d'estrangers.
Només cal presentar la denúncia davant els Mossos d'Esquadra en cas de robatori, per estar exempt de qualsevol responsabilitat en cas d'ús indegut del permís.
La taxa que cal abonar pel duplicat és de 19,40 €.
Cal sol·licitar-ho presencialment a qualsevol de les prefectures provincials i locals de trànsit.
Si un cop sol·licitat el duplicat trobeu l'original, haureu de tornar-lo a la prefectura provincial de trànsit que l'hagi expedit.
Per sol·licitar-ne un duplicat us heu d'adreçar al vostre centre d'atenció primària (CAP).
La taxa per la reedició de la TSI és de 10 €.
Notifiqueu el més aviat possible el robatori o pèrdua a la vostra entitat bancària perquè les bloquegi immediatament.
Tots els bancs i caixes d'estalvis disposen de telèfons d'atenció 24 hores on podreu realitzar aquest tràmit.
Si teniu carnets d'alguna entitat cultural, esportiva o professional... recordeu també sol·licitar-ne un duplicat.
Els Premis Nacionals d'Artesania tenen l'objectiu d'incrementar el prestigi en la societat de l'activitat artesanal, permetre fer visible la importància del sector artesà català en el conjunt de l'activitat creativa i productiva del país i la seva especial presència en l'àmbit de l'emprenedoria.
Segons la regulació establerta al Decret 182/2014, de 30 de desembre, sobre l'activitat artesanal a Calalunya es considera artesania als efectes d'aquesta disposició aquelles activitats incloses dins el Repertori de famílies d'oficis artesans, que comporten la formació, creació, producció i transformació d'objectes.
Per garantir que esteu fent servir la darrera versió dels formularis en el moment de la tramitació, cal que cada vegada que els hagiu d'utilitzar us els descarregueu.
Les persones, empreses i entitats públiques o privades sol·licitants només podran presentar una única sol·licitud, és a dir, optar a una sola categoria dels Premis.
Termini de presentació de la sol·licitud: del 20 de maig al 20 de juny de 2019, ambdós inclosos.
A les persones físiques, les microempreses, les petites i mitjanes empreses amb establiment operatiu o raó social a Catalunya que desenvolupin, o hagin desenvolupat, la seva activitat en l'àmbit de l'artesania, a les entitats que les representen a nivell territorial o sectorial, les persones, als ens públics i privats que hagin desenvolupat actuacions de prestigi de l'artesania i als professionals d'altres sectors productius que hagin implementat un projecte comú de rellevància amb un artesà/ana professional.
Els ens públics que optin a la categoria del Premi Prestígia o a la del Premi Restaura han de presentar les seves sol·licituds mitjançant la tramesa genèrica dirigida al Departament d'Empresa i Coneixement amb la plataforma d'EACAT adjuntant la memòria del projecte.
L'objecte és convocar als diferents agents del sector artesà a la participació al Saló The CraftRoom, un esdeveniment de referència amb el que es pretén fomentar la presència i el coneixement, tant a Catalunya com a l'exterior, del sector de l'artesania catalana, promoure la comercialització dels productes i serveis artesans catalans entre consumidors, compradors i prescriptors.
Per garantir que esteu fent servir la darrera versió dels formularis en el moment de la tramitació, cal que cada vegada que els hagueu d'utilitzar us els descarregueu.
El termini de presentació restarà obert fins que es cobreixin les places en la seva totalitat o com a màxim fins al 15 de maig de 2017.
L'edició del Saló The CraftRoom d'enguany es durà a terme el 8, 9, 10 i 11 de juny al Born Centre de Cultura i Memòria.
És un distintiu que permet a les persones compradores tenir la garantia que estan adquirint autèntica artesania catalana.
Els formularis de sol·licitud permeten realitzar en un document únic la presentació simultània de les sol·licituds de carnet d'artesà/ana, de distintiu de producte D'Artesania (D'A) i de distintiu per als establiments de venda d'artesania catalana.
Per garantir que esteu fent servir la darrera versió en el moment de la tramitació, cal que cada vegada que els hàgiu d'utilitzar us els descarregueu.
La seva presentació manuscrita no s'acceptarà com a vàlida.
A les persones artesanes que disposen d'un punt de venda directa al públic, propi i permanent, dels seus productes, s'hi dediquen professionalment, i realitzen una o diverses activitats incloses dins el Repertori de famílies d'oficis artesans.
Quan una persona mor és necessari el certificat mèdic de defunció per inscriure la mort, ja que és el document oficial que acredita la mort d'aquesta persona.
Qui estén el certificat pot ser el facultatiu que hagi assistit el difunt en la seva última malaltia o qualsevol altre metge que reconegui el cadàver i comprovi la certesa de la mort.
És fonamental que tan bon punt es produeix la mort localitzeu el DNI o qualsevol altre document oficial que serveixi per comprovar la identitat del difunt.
Respecte al contingut material del certificat, s'hi ha de fer constar:
Aquest certificat mèdic té un requisit formal: necessàriament ha de ser estès en el formulari que edita exclusivament el Consell General de l'Organització Mèdica Col·legial, que en fixa el preu de venda.
El certificat us el facilitarà la funerària.
El certificat mèdic de defunció no serà necessari quan hi hagi una sentència o una ordre judicial que afirmi la certesa de la mort.
En aquest cas, serà l'òrgan judicial que porti les diligències per la mort el que n'ordenarà la inscripció al Registre Civil, sense que faci falta aportar més documents.
L'acolliment familiar d'un infant comporta confiar temporalment la guarda d'un menor a una família o persona sense que existeixi finalitat adoptiva.
És aconsellable que les persones interessades en l'acolliment concertin una cita prèvia per telèfon amb l'Institut Català de l'Acolliment i de l'Adopció per assistir a una reunió informativa.
A les famílies o persones que se senten implicades amb el benestar de la infància, han fet una reflexió sobre l'acolliment, i tenen una situació personal i sociofamiliar que els hi permet oferir-se com a família acollidora.
En aquests moments, a Catalunya, s'aplica la Resolució BSF/1871/2011, de 19 de Juliol de suspensió transitòria dels processos de valoració per a l'adopció de menors de Catalunya, atès que el nombre de famílies valorades positivament, i per tant inscrites al Registre de famílies, supera amb escreix el nombre d'acolliments de l'any anterior.
En cap cas s'arxivaran les sol·licituds referides a l'adopció a Catalunya d' infants amb necessitats especials
A les famílies o persones que compleixin els següents requisits:
El 012 a Twitter informa a la ciutadania dels serveis de la Generalitat de Catalunya i atén les consultes que s'hi formulin.
L'horari d'atenció de consultes és de 8 h a 17 h de dilluns a divendres no festius.
El perfil de Facebook de gencat informa a la ciutadania dels serveis de la Generalitat de Catalunya i atén les consultes que s'hi formulin, ja sigui via missatge directe o com a comentari a alguna publicació.
El servei d'Atenció Ciutadana 012 també és accessible, de forma gratuïta, a través de l'aplicació de missatgeria instantània Telegram, mitjançant l'usuari amb les úniques limitacions derivades de la pròpia naturalesa d'aquest canal, com per exemple consultes complexes o que puguin vulnerar la protecció de dades personals.
La versió online del servei està disponible a https://t.me/gencat012bot
L'horari d'atenció és de dilluns a divendres, no festius, de 8 a 22h.
El termini màxim de resposta d'aquest servei és de dues hores, dins l'horari d'atenció.
El servei disposa de missatges automàtics fora de l'horari d'atenció i quan es contacta per primera vegada.
Es dona resposta a la consulta quan es torna a obrir el servei, si encara és pertinent.
La seqüència de missatges per facilitar la informació de les consultes efectuades queda enregistrada per deixar constància de les gestions realitzades i per supervisar la qualitat del servei.
L'aportació de qualsevol dada personal en la formulació de la consulta es fa de manera voluntària per part de la persona interessada i pressuposa la seva acceptació de les condicions d'utilització i funcionament dels serveis de missatgeria instantània.
Es tracta d'un formulari en línia que serveix per enviar comentaris, preguntes, queixes i suggeriments sobre qualsevol dels serveis que ofereix la Generalitat de Catalunya.
S'estructura en nivells temàtics que cal seleccionar segons el motiu de la consulta per tal que arribi a l'organisme competent.
Es pot fer el seguiment de la gestió l'Estat de les meves gestions, amb el codi de resposta (ID) que rebreu quan envieu el formulari o trucant al 012.
El termini de resposta estàndard és de fins a 4 dies feiners.
Aquest termini es pot ampliar fins a 30 dies naturals quan es requereixin gestions complexes.
Aquest canal no està habilitat per fer-hi tràmits, ni enviar la documentació relacionada.
L'adopció és el procés legal, psicològic i d'integració plena i definitiva d'un infant en el si d'una família en la qual no ha nascut.
Amb aquest procés es crea una relació de filiació entre la família adoptant i l'infant amb efectes legals idèntics que la paternitat biològica, alhora que desapareixen els vincles jurídics amb la família d'origen, sempre en interès de l'infant.
L'infant adoptat s'integra en la família en la qual no ha nascut amb els mateixos drets i deures que un fill biològic tot creant un vincle afectiu entre l'infant i la família adoptiva.
Adoptar un infant ha de ser resultat d'una reflexió profunda i responsable.
D'acord amb la legislació vigent, els requisits establerts per sol·licitar una adopció són:
Les associacions de famílies adoptives són entitats sense ànim de lucre que donen suport als processos d'adopció i a les famílies adoptives.
Les persones que s'ofereixen per adoptar un infant a Catalunya o un altre país han de seguir un procés de formació i valoració.
Aquest procés de formació i valoració comprèn sessions informatives i formatives, i un mínim de dues entrevistes, de les quals almenys una la fa un/a professional en treball social i una altra la fa un/a professional en psicologia.
A banda de les entrevistes amb professionals, es fa una entrevista al domicili dels candidats.
A partir d'aquestes sessions i entrevistes, i la corresponent valoració, s'elabora l'informe psicosocial.
Criteris que es tenen en compte per valorar les persones sol·licitants d'adopció
Circumstàncies familiars i socials
Entorn relacional favorable i adequat a la integració del menor adoptat.
Circumstàncies socioeconòmiques
Expectatives en relació amb l'infant
No poden adoptar les persones que es troben sota els supòsits següents:
Persones que poden ésser adoptades
En funció de la valoració de l'estudi psicosocial, l'Institut Català de l'Acolliment i de l'Adopció (ICAA) emet la resolució administrativa respecte de la idoneïtat per adoptar de les persones sol·licitants.
El temps entre la presentació de la sol·licitud i la resolució d'idoneïtat no pot excedir de sis mesos.
Els candidats reben al seu domicili la resolució administrativa i una fotocòpia de l'informe psicosocial.
Aquests documents, per si sols, no són vàlids per a la tramitació de l'expedient d'adopció internacional.
Les persones adoptants han d'obtenir el certificat d'idoneïtat, un document imprescindible per a l'adopció d'un infant d'un altre país, que té en compte les directrius del Conveni relatiu a la protecció del menor i a la cooperació en matèria d'adopció internacional, signat a la Haia el 29 de maig de 1993.
El certificat d'idoneïtat, emès des de l'ICAA una vegada aconseguida la resolució administrativa favorable, té una vigència de tres anys.
Els infants susceptibles de ser adoptats a Catalunya han patit una situació d'abandó i/o de maltractaments.
Aquests infants són escollits per l'organisme responsable de la protecció dels infants, la Direcció General d'Atenció a la Infància i l'Adolescència (DGAIA), qui resol l'acolliment familiar prepadoptiu com a millor mesura.
Actualment els infants que poden ser adoptats a Catalunya són:
En aquests enllaços trobareu els passos a seguir per formalitzar el tràmit de sol·licitud:
La Disposició addicional segona del Decret 127/1997 de 27 de maig estableix la suspensió transitòria dels processos de valoració de les famílies per a l'adopció d'infants a Catalunya, sempre que sigui almenys tres vegades superior el nombre de sol·licituds estimades respecte al nombre d'acolliments preadoptius realitzats l'any anterior.
També afirma que aquesta suspensió no afectarà en cap cas les sol·licituds dirigides a infants amb necessitats especials.
En aquests moments, a Catalunya, el nombre de famílies valorades positivament, i per tant inscrites al Registre de famílies, supera amb escreix el nombre d'acolliments constituïts l'any anterior, per tant, d'acord amb el decret esmentat anteriorment i amb la finalitat d'evitar que es desvirtuï el procés de valoració pel transcurs del temps:
Les persones o famílies candidates a l'adopció d'un infant a Catalunya segueixen un procés de formació i valoració, a partir del qual se'n determinarà la seva idoneïtat.
Les persones o famílies candidates assisteixen a sessions informatives i formatives, i efectuen entrevistes individuals i a domicili, amb els equips tècnics de les Institucions Col·laboradores d'Integració Familiar (ICIF).
Un cop s'ha obtingut la resolució d'idoneïtat, el temps d'espera abans no s'assigni en adopció un infant de Catalunya depèn dels trets següents:
Actualment, el nombre de famílies valorades idònies que desitgen un infant de zero a tres anys sense problemàtica específica és molt superior als infants susceptibles d'adopció.
Quan és el moment, l'ICAA proposa a la família sol·licitant un infant i aquesta, rep la informació bàsica relativa a l' infant assignat.
Un cop s'accepta l'adopció s'inicia progressivament la relació de l' infant amb la família, període d'acoblament que conclou amb l' inici de la convivència.
Durant un temps, la situació és d'acolliment preadoptiu, pas previ a l'adopció.
El procés d'adopció s'assoleix mitjançant una resolució judicial.
Els infants amb necessitats especials susceptibles de ser adoptats a Catalunya són aquells que han patit una situació d'abandó i/o maltractaments i són escollits per l'organisme responsable de la protecció dels infants, la Direcció General d'Atenció a la Infància i l'Adolescència (DGAIA), que resol que la millor mesura de protecció és l'acolliment familiar preadoptiu.
Característiques dels infants i procés d'adopció
Es considera que són infants amb necessitats especials:
El procés d'adopció d'infants amb necessitats especials segueix el procediment de tramitació exposat en aquest bloc "Adopció d'infants de Catalunya".
El procés de tramitació de l'adopció internacional
Per iniciar el procés d'adopció internacional d'un infant és aconsellable que la família o persona interessada concerti cita prèvia per telèfon per assistir a una reunió informativa amb l'Institut Català de l'Acolliment i de l'Adopció (ICAA).
En aquestes sessions es donen a conèixer i s'expliquen els procediments i les diferents possibilitats per adoptar infants.
També es poden adreçar a les Entitats Col·laboradores d'Adopció Internacional (ECAI).
L'ICAA facilita tota la informació relativa a les adopcions a través del seu web i proporciona aquesta mateixa informació per escrit a les persones que s'adrecen personalment a les seves delegacions.
En aquest enllaç trobareu els passos a seguir per formalitzar el tràmit de sol·licitud:
Les persones o famílies candidates a l'adopció internacional d'un infant segueixen un procés de formació i valoració a partir del qual es determinarà la seva idoneïtat.
L'Institut Català de l'Acolliment i de l'Adopció (ICAA) és l'organisme competent per emetre el certificat d'idoneïtat, un document imprescindible per iniciar els tràmits internacionals.
La tramitació de l'expedient d'adopció internacional varia en funció del país:
El certificat d'idoneïtat i els informes de valoració psicosocial es trameten a l'organisme competent del país d'origen de l'infant o a la seva representació diplomàtica directament des de l'ICAA o mitjançant una ECAI acreditada.
L'expedient s'ha de tramitar al país d'origen de l' infant amb tota la documentació que el país demana als candidats.
Si es dóna el cas, els organismes competents poden requerir informació o documentació complementària, que caldrà aportar per seguir el procés.
El temps d'espera entre la tramitació de l'expedient i l'assignació de l'infant, si és el cas, depèn del país d'origen.
Les persones adoptants d'infants a l'estranger poden sol·licitar la inscripció del naixement i l'anotació de l'adopció d'aquests infants al Registre Civil del seu domicili.
Des del Registre Civil on s'hagi realitzat aquesta inscripció es farà la corresponent comunicació al Registre Civil Central.